CIMBALOVÁ DIELŇA 2020
P R O P O Z Í C I E

Projekt z verejných zdrojov podporil Fond na podporu umenia

Realizátor a organizátor podujatia: Trenčianske osvetové stredisko v Trenčíne
Hlavný partner podujatia: Fond na podporu umenia
Partneri: Slovenská cimbalová asociácia, ZUŠ Karola Pádivého Trenčín, DFS Radosť Trenčín 
Termín konania: 6. – 8. 3. 2020
Miesto konania: KC Dlhé Hony Trenčín

Cimbalová dielňa 2020 je zameraná na vzdelávanie detských a mládežníckych cimbalistov, ktorí pôsobia vo folklórnych súboroch v Trenčianskom kraji a súčasne jedinečnou príležitosťou pre získanie nových zručností v oblasti folklórnej cimbalovej hry. 
Cieľom projektu je podpora výučby cimbalistov, ktorí aktívne hrajú v detských a mládežníckych folklórnych súboroch, so zameraním na zlepšenie hráčskej úrovne a spoznávanie rôznych regionálnych hudobných špecifík v kontexte danej problematiky, ktoré môžu aplikovať do vlastnej hudobnej interpretácie. 
Dôležitou projektovou aktivitou sú praktické cvičenia a semináre s profesionálnym lektorom.  
Cimbalová dielňa je určená mladým amatérskym hráčom na cimbal so zameraním špeciálne na folklórnu hru. 
Odborný lektor dielne:

Mgr. art. Martin Budinský, ArtD.
koncertný cimbalista, predseda Slovenskej cimbalovej asociácie, člen orchestra Zlaté husle (Lúčnica) 
Študoval na Konzervatóriu Jána Levoslava Bellu v Banskej Bystrici a neskôr na Fakulte múzických umení Akadémie umení v Banskej Bystrici v triede doc. Viktórie Herencsár, ArtD., kde v roku 2017 ukončil dizertačnou skúškou aj doktorandské štúdium. 

Počas štúdia získal domáce aj medzinárodné ocenenia:
1999     	Medzinárodná súťaž v hre na cimbale vo Valašskom Meziříčí, Česká republika – 2. miesto
1999     Medzinárodná súťaž v hre na cimbale v meste Vitebsk, Bielorusko – 2. miesto
2000     	Cena ministra školstva List svätého Gorazda za umeleckú reprezentáciu SR v zahraničí
2000     	Eurotalent 2000, Medzinárodná súťaž v hre na cimbale v Banskej Bystrici – 1. miesto
2000   	Medzinárodná súťaž v hre na cimbale v Čerepovci, Rusko – 1. miesto
2001   	Medzinárodná súťaž v hre na cimbale v Charkove, Ukrajina – 3. miesto
2001    	Fórum pedagogiky – ocenenie ministra školstva za reprezentáciu SR v zahraničí
2001     	Medzinárodná súťaž v hre na cimbale vo Valašskom Meziříčí, Česká republika – 1. miesto
Koncertoval v mnohých krajinách sveta: 
Nemecko, Holandsko, Rakúsko, Taliansko (2005, 2006, 2008, 2016), Poľsko (2006), Ukrajina (2001), Bielorusko (1999), Francúzsko, Srbsko, Chorvátsko, Česká republika, Rumunsko, Izrael (2004), Taiwan (2006, 2016), Egypt (2005), Čína: Hong Kong (2007), Macau (2006), Shanghai (2007), Austrália: Sydney, Melbourne (2007), Kanada: Toronto, Montreal (2006), Rusko: Moskva (2000, 2016), Kostarika (2016), Nikaragua (2016), Indonézia (2016), Belgicko: Štrasburg (2008, 2016), Anglicko: Londýn (2016), Turecko (2017), Mexiko (2017). 
24. 10. 2017 vystúpil na oslavách dňa OSN s umeleckým súborom Lúčnica v New Yorku 
Pôsobí ako pedagóg hry na cimbale na Konzervatóriu Jána Levoslava Bellu v Banskej Bystrici a Akadémii umení v Banskej Bystrici. 
V  dňoch 20. – 24. septembra 2017 zorganizoval Svetový cimbalový kongres v Banskej Bystrici, na ktorom sa zúčastnili hudobní umelci (cimbalisti) z viac ako 20 štátov sveta a išlo o propagáciu slovenského hudobného školstva (Akadémie umení v Banskej Bystrici). 
Popri pedagogickej činnosti spolupracoval a spolupracuje s mnohými hudobnými telesami doma i v zahraničí: Umelecký súbor Lúčnica a orchester Zlaté husle, Diabolské husle, Vojenský súbor Jánošík, Štátna opera Banská Bystrica, Slovenská filharmónia Bratislava, Štátna opera Budapešť, Rozhlasový orchester Novi Sad (Srbsko), RTvS.
Účinkoval so sólistami Daliborom Karvayom, Luciou Bílou, Jířím Stivínom, Martinom Babjakom, Jánom Babjakom a inými.  

Organizačný plán Cimbalovej dielne 2020

1. deň: (6. 3. 2020)
14.00 – 14.30 	prezencia účastníkov 
15.00 – 19.00 	tvorivá dielňa M. Budinského

2. deň: (7. 3. 2020)
  9.00 – 12.00 	tvorivá dielňa M. Budinského
12.00 – 13.30 	obedná prestávka
13.30 – 19.00 	tvorivá dielňa M. Budinského

3. deň: (8. 3. 2020)
10.00 – 15.00 	tvorivá dielňa M. Budinského
15.00 	slávnostné ukončenie Cimbalovej dielne 2020

Účasť je podmienená zaslaním prihlášky do 26. februára 2020.

Finančné a organizačné zabezpečenie dielne:
1. Podujatie je finančne zabezpečené zo zdrojov: FPU a TNOS v  Trenčíne.
2. Organizátor účastníkom podujatia garantuje:
-	hracie priestory, priestor pre diskusie, personálne zabezpečenie pre kvalitný priebeh
	podujatia,
- 	zabezpečenie odborného lektora pre tvorivú dielňu.

Kontakt: 
Mgr. art. Zuzana Budinská, ArtD.
e-mail: zuzana.budinska@tnos.sk
Tel: 032/65 55  325 
www.tnos.sk 

PRIHLÁŠKA
CIMBALOVÁ DIELŇA 2020
Termín 6. – 8. 3. 2020 
KC Dlhé Hony

Meno a priezvisko: 	

Vek:			

Tel. kontakt: 		

E-mail: 			

Krátko uviesť, či navštevuje ZUŠ (ročník), alebo je členom folklórneho súboru (názov):